recursal/SuperWikiNEXT-32B huggingface dataset:
**মির্জা আহমেদ ইস্পাহানি** (১৮৯৮–১৯৮৬) একজন বাংলাদেশি ব্যবসায়ী এবং চট্টগ্রাম ভিত্তিক ইস্পাহানি পরিবারের প্রধান ছিলেন। এছাড়াও 
তিনি ওরিয়েন্ট এয়ারওয়েজ-এর প্রতিষ্ঠাতা,পাকিস্তান ইন্টারন্যাশনাল এয়ারলাইন্স (পিআইএ) এর প্রথম চেয়ারম্যান এবং ইস্পাহানি গ্রুপের চেয়ারম্যান ছিলেন। তিনি ছিলেন বাংলাদেশ থেকে প্রথম চা রপ্তানিকারক।

প্রারম্ভিক জীবন
---------------

মির্জা আহম্মদ ইস্পাহানি ছিলেন, মির্জা মোহাম্মেদ ইস্পাহানির জৌষ্ঠ পুত্র। তিনি ইয়াঙ্গুন, বার্মায় ১৮৯৮-এ জন্মগ্রহণ করেন। তিনি ভারতের মাদ্রাজের বিদ্যালয়ে পড়ালেখা করেছেন এবং ২০ বছর বয়সে ম্যাট্রিক পাশের পর তিনি তার বাবার ভারতের কলকাতার ব্যবসায় যোগ দেন।

ব্যবসা
------

ব্যবসায়ে যোগ দেওয়ার অল্প সময় পরে ইস্পাহানিকে জুনিয়র পার্টনার করা হয়।
১৯২৫ সালের মে মাসে তার বাবা মারা গেলে তিনি অন্য দুই সহযোগী, তার ভাই, মির্জা আবুল হাসান ইস্পাহানি এবং মির্জা মাহমুদ ইস্পাহানি সহ দৃঢ় অংশীদার হয়েছিলেন। ১৯৩৪-এ, এম. এম. ইস্পাহানি এবং অংশীদারত্বটি কলকাতায় সীমিত দায় কোম্পানিতে রূপান্তর হয়েছিল। ওরিয়েন্ট এয়ারওয়েজ মির্জা আহমদ ইস্পাহানী এবং আদমজী হাজী দাঊদ কর্তৃক ২৩ অক্টোবর ১৯৪৬-এ প্রতিষ্ঠিত হয়েছিল। ১৯৪৭-এ কোম্পানিটি চট্টগ্রাম, পূর্ব পাকিস্তানে সরিয়ে আনা হয়। ১৯৬৫ সালে তিনি ঢাকা ইস্পাহানি ইসলামিয়া চক্ষু ইনস্টিটিউট ও হাসপাতাল প্রতিষ্ঠা করেন। ১১ মার্চ ১৯৫৫-এ ওরিয়েন্ট এয়ারওয়েজ পাকিস্তান সরকার প্রস্তাবিত বিমানের সাথে একত্রিত হয়েছিল এবং পাকিস্তান জাতীয় বিমান সংস্থা পাকিস্তান ইন্টারন্যাশনাল এয়ারলাইন্স কর্পোরেশন -এ পরিণত হয়েছিল। কোম্পানিটি পাট, চা, টেক্সটাইল, প্রকৌশল, শিপিং, ম্যাচ এবং প্লাইউডের বহু-মাত্রিক ব্যবসায়িক কার্যক্রমে বিস্তৃত হয়েছিল। তিনি বাংলাদেশ থেকে চা প্রথম রপ্তানিকারক ছিলেন।

উত্তরাধিকার
-----------

চট্টগ্রামের মির্জা আহমেদ ইস্পাহানি উচ্চ বিদ্যালয় এবং ইস্পাহানী পাবলিক স্কুল এন্ড কলেজ, চট্টগ্রাম তার নামে নামকরণ করা হয়। কুমিল্লা সেনানিবাসে অবস্থিত ইস্পাহানী পাবলিক স্কুল ও কলেজও তার নামে নামকরণ করা হয়। তার এক পুত্র ছিল, সাদরি ইস্পাহানি। তার নাতি ছিলেন বেহরুজ ইস্পাহানি।

আরো দেখুন
---------

* ইসলামিয়া চক্ষু হাসপাতাল
* ইস্পাহানী পাবলিক স্কুল ও কলেজ, কুমিল্লা
* ইস্পাহানী পাবলিক স্কুল এন্ড কলেজ, চট্টগ্রাম

তথ্যসূত্র
---------

1. ↑  "A legacy worth remembering"। *The Daily Star* (ইংরেজি ভাষায়)। ২০১৭-০২-০৬। সংগ্রহের তারিখ ২০১৮-০২-২৬।
2. 1 2  Rob, GMF Abdur। "Remembering MA Ispahani"। *archive.thedailystar.net*। The Daily Star। ২০১৮-০২-২৬ তারিখে মূল থেকে আর্কাইভ করা। সংগ্রহের তারিখ ২০১৮-০২-২৬।
3. 1 2 3 4  "Tributes to a business icon"। *The Daily Star* (ইংরেজি ভাষায়)। ২০১৭-০১-২৪। সংগ্রহের তারিখ ২০১৮-০২-২৬।
4. ↑  *The EFU saga the making of an institution within the context of the creation of Pakistan*। M. Yunus D & Printers। ২০০১।
5. 1 2  "Ispahani Group boss Mirza Ali Behrouze Ispahani passes away"। *bdnews24.com*। সংগ্রহের তারিখ ২০১৮-০২-২৬।
6. 1 2  "PIA - THE UNFORTUNATE - Daily Times"। *Daily Times* (ইংরেজি ভাষায়)। ২০১৭-০২-০১। সংগ্রহের তারিখ ২০১৮-০২-২৬।
7. ↑  "Subscribe to read"। *Financial Times* (ইংরেজি ভাষায়)। সংগ্রহের তারিখ ২০১৮-০২-২৬।
8. ↑  "Six Ctg educational institutions shut for overcharging"। *The Daily Star* (ইংরেজি ভাষায়)। ২০১৭-০৪-১১। সংগ্রহের তারিখ ২০১৮-০২-২৬।
9. ↑  "In memoriam"। *archive.thedailystar.net*। The Daily Star। ২০১৭-০২-০২ তারিখে মূল থেকে আর্কাইভ করা। সংগ্রহের তারিখ ২০১৮-০২-২৬।
বাংলাদেশের মুক্তিযুদ্ধের সময় **মেলাঘর ক্যাম্প** ছিল বাঙালি গেরিলা যোদ্ধাদের একটি প্রশিক্ষণ ক্যাম্প। ১১ জুলাই, ১৯৭১ সালে অনুষ্ঠিত বাংলাদেশ সরকারের মন্ত্রিসভার বৈঠকে বাংলাদেশী বাহিনীকে এগারোটি সেক্টরে ভাগ করা হয়। ভারতের আগরতলার কাছে মেলাঘর ছিল দুই নম্বর সেক্টরের সদর দফতর।

সেক্টর তথ্য
-----------

মেলাঘর ক্যাম্পের দুই সেক্টরের সেক্টর কমান্ডার ছিলেন মেজর খালেদ মোশাররফ (প্রয়াত মেজর জেনারেল খালেদ মোশাররফ বীর উত্তম) ২১ অক্টোবর, ১৯৭১ পর্যন্ত এবং তারপর *ক্যাপ্টেন এটিএম হায়দার* (প্রয়াত লেফটেন্যান্ট কর্নেল এটিএম হায়দার বীর উত্তম পিএসসি) ২২ অক্টোবর থেকে ডিসেম্বর পর্যন্ত। মেজর খালেদ মোশাররফ এটিএম হায়দারের সাথে ১৯৭১ সালের সেপ্টেম্বরে মেলাঘর ক্যাম্পে **কে-ফোর্স**নামে একটি ব্রিগেড গঠন করেন এবং এতে ৪, ৯ এবং ১০ ইস্ট বেঙ্গল রেজিমেন্ট ছিল। এই ক্যাম্পের যোদ্ধারা ফরিদপুরের পূর্বাঞ্চল, নোয়াখালী, কুমিল্লার কিছু অংশ এবং ঢাকা শহরে পাকিস্তান সেনাবাহিনীর বিরুদ্ধে যুদ্ধ করেছিল। 

কে ফোর্সের অধীনে প্রথম গেরিলা ইউনিট গড়ে তোলা হয়েছিল ঢাকা শহরে পাকিস্তান সেনাবাহিনীকে আক্রমণ করার জন্য।

মেলাঘর ক্যাম্পের পরিবেশ ও জীবন
------------------------------

মেলাঘর ক্যাম্পের বিস্তৃতি কয়েক মাইল। পাহাড়, জঙ্গলে ঘেরা এলাকা। শিবিরে যাওয়ার মাটির পথটি ছিল অসম এবং একটু বৃষ্টি হলে তা পিচ্ছিল হয়ে যেতে পারে।

মেলাঘর ক্যাম্পে বিভিন্ন জেলা থেকে গেরিলা যোদ্ধারা প্রশিক্ষণের জন্য আসে। তবে এই ক্যাম্পের বেশির ভাগ প্রশিক্ষণার্থী ছিল ঢাকার। যোদ্ধাদের প্রতিটি দলের জন্য সংক্ষিপ্ত প্রশিক্ষণ প্রোগ্রামটি ১৫ দিন স্থায়ী হয়েছিল। প্রতি রাতে, গেরিলাদের দুটি বা তিনটি দল পাকিস্তানি সেনাবাহিনীর বিরুদ্ধে যুদ্ধ করার জন্য গোলাবারুদ নিয়ে তাদের দেশের একটি নির্দিষ্ট অঞ্চলে প্রবেশ করত।

জীবন কঠোর ছিল যোদ্ধারা দিনে দুইবার প্রশিক্ষণ নেন। ক্যাম্পে খাবার, পানি ও ওষুধের খুব সীমিত সরবরাহ ছিল।

তথ্যসূত্র
---------

1. 1 2  Sector Commanders Forum.  ওয়েব্যাক মেশিনে আর্কাইভকৃত ২০০৯-১২-১৮ তারিখে
2. ↑  A reminiscence by Brig Gen Shafaat Ahmad published on January 8, 2010.[*স্থায়ীভাবে অকার্যকর সংযোগ*]
3. 1 2 3  From the memory of freedom fighter Shahidullah Khan Badal, December 17, 2004.
4. 1 2  From the diary of a freedom fighter, January 7, 2010  ওয়েব্যাক মেশিনে আর্কাইভকৃত মার্চ ২, ২০১২ তারিখে.
5. 1 2  Samakal, A daily newspaper, December 16, 2009  ওয়েব্যাক মেশিনে আর্কাইভকৃত জুলাই ৬, ২০১১ তারিখে.
**গুগল অ্যানালিটিক্স** হল গুগল দ্বারা অফার করা একটি ওয়েব বিশ্লেষণ পরিষেবা যা ওয়েবসাইট ট্র্যাফিক এবং মোবাইল অ্যাপ ট্র্যাফিক এবং ইভেন্টগুলিকে ট্র্যাক করে এবং রিপোর্ট করে, বর্তমানে গুগল মার্কেটিং প্ল্যাটফর্ম ব্র্যান্ডের মধ্যে একটি প্ল্যাটফর্ম হিসাবে।  অর্চিন অধিগ্রহণের পর গুগল ২০০৫ সালের নভেম্বরে পরিষেবাটি চালু করে।  

২০১৯ সাল পর্যন্ত, গুগল অ্যানালিটিক্স হল ওয়েবে সর্বাধিক ব্যবহৃত ওয়েব বিশ্লেষণ পরিষেবা।  গুগল অ্যানালিটিক্স একটি সফটওয়্যার ডেভেলপমেন্ট কিট প্রদান করে যা আইওএস এবং অ্যান্ড্রয়েড (অপারেটিং সিস্টেম) অ্যাপ থেকে ব্যবহার ডেটা সংগ্রহ করতে দেয়, যা *মোবাইল অ্যাপের জন্য গুগল অ্যানালিটিক্স* নামে পরিচিত। 

গুগল অ্যানালিটিক্স তার সূচনা থেকে অনেক আপডেটের মধ্য দিয়ে গেছে এবং বর্তমানে এটি তার ৪র্থ পুনরাবৃত্তিতে রয়েছে — জিএ৪।  জিএ৪ হল ডিফল্ট গুগল অ্যানালিটিক্স ইনস্টলেশন, এবং এটি (এপ্স + ওয়েব) প্রপার্টির নতুন নামকরণ করা সংস্করণ যা গুগল ২০১৯ সালে বিটা আকারে প্রকাশ করেছে। জিএ৪ ইউনিভার্সাল অ্যানালিটিক্স (ইউএ) প্রতিস্থাপন করেছে। জিএ৪-এর একটি উল্লেখযোগ্য বৈশিষ্ট্য হল গুগল-এর বিগইকুইটি- এর সাথে একটি প্রাকৃতিক একীকরণ — একটি বৈশিষ্ট্য যা আগে শুধুমাত্র এন্টারপ্রাইজ জিএ ৩৬০-এর সাথে উপলব্ধ ছিল। এই পদক্ষেপটি জিএ এবং এর বিনামূল্যের ব্যবহারকারীদের তাদের বিস্তৃত ক্লাউড অফারে একীভূত করার জন্য গুগল-এর প্রচেষ্টাকে নির্দেশ করে। 

গুগল (মার্চ ২০২২) এর একটি বিবৃতি অনুসারে ইউনিভার্সাল অ্যানালিটিক্স ১ জুলাই, ২০২৩ থেকে নতুন ডেটা সংগ্রহ করা বন্ধ করবে, গুগল অ্যানালিটিক্স ৪ এটি প্রতিস্থাপন করবে। ব্যবহারকারীরা জুলাই ২০২৩ এর সময়সীমা পর্যন্ত ইউনিভার্সাল অ্যানালিটিক্স ব্যবহার করতে সক্ষম হবেন, গুগল অনুসারে সূর্যাস্তের পরে ইউএ-তে কোনও নতুন ডেটা যোগ করা হবে না।

তথ্যসূত্র
---------

1. ↑  "Get the Power of Google Analytics: Now available in Standard or Premium, whatever your needs are Google Analytics can help."। সংগ্রহের তারিখ এপ্রিল ৮, ২০১২।
2. ↑  "Our history in depth"। সংগ্রহের তারিখ জুলাই ১৬, ২০১২।
3. ↑  "Google Acquires Urchin Software"। *The New York Times* (ইংরেজি ভাষায়)। Associated Press। মার্চ ২৯, ২০০৫। আইএসএসএন 0362-4331। সংগ্রহের তারিখ এপ্রিল ৪, ২০১৯।
4. ↑  "Usage of traffic analysis tools for websites"। W3Techs। ফেব্রুয়ারি ২৭, ২০১৯। সংগ্রহের তারিখ ফেব্রুয়ারি ২৭, ২০১৯।  Site frequently updated.
5. ↑  "Google Analytics for Mobile Apps | Analytics Implementation Guides and Solutions | Google Developers"। *Google Developers* (ইংরেজি ভাষায়)। সংগ্রহের তারিখ আগস্ট ২৫, ২০১৭।
6. ↑  "Add the Google Analytics tag for Google Analytics 4 properties to your site with gtag.js"।
7. ↑  "GA4 BigQuery Export"। *support.google.com*। সংগ্রহের তারিখ মে ১৩, ২০২৩।
8. ↑  "Universal Analytics will be going away - Analytics Help"। *support.google.com*। সংগ্রহের তারিখ এপ্রিল ১৭, ২০২২।
**ড. দেবব্রত সিংহ ঠাকুর**  (ইংরেজি: Dr. Debabrata Singha Thakur) (১৯৩৮ - ২৮ মে , ২০২১) ছিলেন হিন্দুস্তানি শাস্ত্রীয় সংগীতের  বিষ্ণুপুর ঘরানার  অন্যতম ধ্রুপদ সঙ্গীত শিল্পী। তার লেখা "রবীন্দ্র সঙ্গীতে বিষ্ণুপুর ঘরানার প্রভাব" বইটি সঙ্গীতমহলে উচ্চ প্রশংসিত হয়েছিল এবং ভারত সরকারের সংস্কৃতি মন্ত্রক তাঁকে জাতীয় ফেলোশিপ প্রদান করে।

জন্ম ও শিক্ষা জীবন
------------------

দেবব্রত সিংহ ঠাকুরের জন্ম বৃটিশ ভারতের অধুনা পশ্চিমবঙ্গের বাঁকুড়া জেলার জয়পুরের কুচিয়াকোল রাজবাড়ীতে। তিনি প্রথমে বিষ্ণুপুর ঘরানার পথিকৃৎ 'সঙ্গীত সম্রাট’ গোপেশ্বর বন্দ্যোপাধ্যায়ের কাছে সঙ্গীত শিক্ষা নেন। পরে সেতার, এস্রাজ ও রবীন্দ্রসঙ্গীতের তালিম নেন গোপেশ্বর বন্দ্যোপাধ্যায়ের ছোটভাই সুরেন্দ্রনাথ বন্দ্যোপাধ্যায় ও রমেশচন্দ্র বন্দ্যোপাধ্যায়ের কাছে। ১৯৭০ খ্রিস্টাব্দে কলকাতার রবীন্দ্রভারতী বিশ্ববিদ্যালয় থেকে তিনি ধ্রুপদ সঙ্গীতে এম.এ. পাশ করেন। ১৯৮১ খ্রিস্টাব্দে ডক্টরেট ডিগ্রি লাভ করেন।

সঙ্গীত জীবন
-----------

দেবব্রত সিংহ ঠাকুর ধামার-খেয়াল-টপ্পা-ধ্রুপদ প্রভৃতি গানের জন্য খ্যাতিমান ছিলেন। দেশের বিভিন্ন স্থানে, আকাশবাণী ও দূরদর্শনেও সঙ্গীত পরিবেশন করেছেন। এরসাথে শিক্ষকতার সাথে জড়িত ছিলেন বেশ কয়েক বছর। ১৯৭৩ খ্রিস্টাব্দ হতে ১৯৭৮ খ্রিস্টাব্দ পর্যন্ত পাঁচ বছর বিষ্ণুপুর রামশরণ সঙ্গীত মহাবিদ্যালয়ের অধ্যক্ষ ছিলেন তিনি। এরপর ১৯৮৯ খ্রিস্টাব্দ থেকে ১৯৯৩ খ্রিস্টাব্দ পর্যন্ত অরুণাচল প্রদেশের ইটানগরের ডোনি সোলো মিশন কলেজ অব মিউজিকের অধ্যক্ষ পদ অলঙ্কৃত করেন। এরপর বিষ্ণুপুরে নিজের বাড়িতেই তিনি গোপেশ্বর মহাবিদ্যালয় প্রতিষ্ঠা করেন। এটি পরে ধ্রুপদ সঙ্গীত গবেষণা কেন্দ্র হিসেবে পরিচিত লাভ করে।

তিনি ধ্রুপদী উচ্চাঙ্গ সঙ্গীতের উপর বিশেষ করে বিষ্ণুপুর ঘরানা নিয়ে কয়েকটি গ্রন্থ রচনা করেন। তার উল্লেখযোগ্য বই গুলি হল -

* *বিষ্ণুপুর ঘরাণার উৎপত্তি ইতিহাস*
* *ভারতীয় সঙ্গীতের বৈশিষ্ট্য*,
* *যদুভট্ট*,
* *রবীন্দ্র সঙ্গীতে বিষ্ণুপুর ঘরাণার প্রভাব*
* *বিষ্ণুপুর ঘরানা* (ইংরাজীতে)

২০১০ খ্রিস্টাব্দে ভারত সরকারের সংস্কৃতি মন্ত্রক তার "রবীন্দ্র সঙ্গীতে বিষ্ণুপুর ঘরানার প্রভাব" বইটির জন্য জাতীয় ফেলোশিপ প্রদান করে।

মৃত্যু
------

দেবব্রত সিংহ ঠাকুর বার্ধক্যজনিত কারণে দীর্ঘদিন ভুগছিলেন। ২০২১ খ্রিস্টাব্দের ২৮ শে মে শুক্রবার বিকেলে বিষ্ণুপুরের রাজদরবার এলাকায় নিজের বাড়িতে তিনি প্রয়াত হন। বয়স হয়েছিল ৮৩ বছর।

তথ্যসূত্র
---------

1. 1 2  "বিষ্ণুপুর ঘরানার শাস্ত্রীয় সঙ্গীতের ইন্দ্রপতন"। সংগ্রহের তারিখ ২০২১-০৬-০৩।
2. 1 2  "দুঃসংবাদ! প্রয়াত বিষ্ণুপুর ঘরানার এই ধ্রুপদ উচ্চাঙ্গ সঙ্গীতের ..."। ৩ জুন ২০২১ তারিখে মূল থেকে আর্কাইভ করা। সংগ্রহের তারিখ ২০২১-০৬-০৩।
**ঐতিহাসিক পূর্ব-ভূমধ্যসাগরীয় অঞ্চল** ভূমধ্যসাগরের পূর্ব উপকূলে অবস্থিত দক্ষিণ-পশ্চিম এশিয়ার একটি বৃহৎ প্রাচীন ঐতিহাসিক অঞ্চল। এটি উত্তরে বৃষ পর্বতমালা, পশ্চিমে ভূমধ্যসাগর, দক্ষিণে আরব মরুভূমি ও পূর্বে মেসোপটেমিয়া দ্বারা সীমায়িত। এটি উত্তরে তুরস্কের বৃষ পর্বতমালা থেকে দক্ষিণে মিশরের সিনাই মরুভূমি পর্যন্ত প্রায় ৬৪০ কিলোমিটার দীর্ঘ এবং পশ্চিমে ভূমধ্যসাগর থেকে পূর্বে আরব মরুভূমি পর্যন্ত ১১০ থেকে ১৬০ কিলোমিটার প্রশস্ত। আধুনিক ভূগোলের দৃষ্টিকোণ থেকে এটি সাইপ্রাস, জর্দান, লেবানন, সিরিয়া, ফিলিস্তিন, ইসরায়েল এবং দক্ষিণ তুরস্কের (পুরাতন নাম আলেপ্পো ভিলায়েত) অংশবিশেষ নিয়ে গঠিত ছিল। পশ্চিম এশিয়া, পূর্ব ভূমধ্যসাগরীয় অঞ্চল ও উত্তর-পূর্ব আফ্রিকা এবং আরব উপদ্বীপ অঞ্চলের উত্তর-পশ্চিমাংশের সাথে সংযুক্ত অঞ্চল হিসেবে এটি সুপরিচিত ছিল।

ঐতিহাসিক এই অঞ্চলটি ইংরেজি ভাষায় **"লিভ্যান্ট"** বা **"লেভ্যান্ট"** (Levant) ও আরবি ভাষায় **"আশ-শাম"** (ٱلشَّام‎‎) নামে পরিচিত। ইংরেজি "লিভ্যান্ট" কথাটি ফরাসি ভাষার শব্দ "ল্যভঁ" (Levant) থেকে এসেছে, যার অর্থ "উদীয়মান"। ইউরোপের দৃষ্টিকোণ থেকে পূর্বদিকে অবস্থিত এই অঞ্চল থেকে সূর্যোদয় হত বলে ইউরোপীয়রা এই অঞ্চলটির এরূপ নামকরণ করেছিল। অন্যদিকে আরব উপদ্বীপের লোকেরা সূর্যোদয়ের দিকে অর্থাৎ পূর্বদিকে মুখ করলে হাতের বামদিকে অর্থাৎ উত্তর দিকে পড়া অঞ্চলগুলিকে "শাম" শব্দটি দিয়ে নির্দেশ করত। বর্তমানে "শাম" বলতে মূলত বৃহত্তর সিরিয়া অঞ্চলকে বোঝানো হয়। 

আরবিতে "আল-মাশরিক" (যেখানে সূর্য উদিত হয়) বলে আরেকটি কাছাকাছি পদবন্ধ আছে, যা দিয়ে মধ্যপ্রাচ্যের অপেক্ষাকৃত বৃহত্তর একটি ভৌগোলিক অঞ্চলকে নির্দেশ করা হয় এবং যেটিতে ঐতিহাসিক পূর্ব
-ভূমধ্যসাগরীয় অঞ্চল ছাড়াও আরব বিশ্বের পূর্বভাগের আরও অন্যান্য দেশ (যেমন ইরাক) অন্তর্ভুক্ত। বৃহত্তর অর্থে মাশরিক অঞ্চলে সৌদি আরব, মিশর, সুদান এবং আরব উপদ্বীপের অন্যান্য ক্ষুদ্র দেশগুলিকেও অন্তর্ভুক্ত করা হয়।

ঐতিহাসিক পূর্ব-ভূমধ্যসাগরীয় অঞ্চলের দক্ষিণের অংশবিশেষকে প্রাচীন মিশরীয় ও হিব্রু গ্রন্থ (বিশেষ করে হিব্রু বাইবেল বা খ্রিস্টানদের ধর্মপুস্তক বাইবেলের পুরাতন নিয়ম অংশে) "কনান" (ইংরেজি উচ্চারণে কেনান) নামে উল্লেখ করা হয়েছে, যেটি বর্তমান ইসরায়েল, আধুনিক ফিলিস্তিনি পশ্চিম তীর ও গাজা ভূখণ্ডদ্বয়, এবং লেবানন ও সিরিয়ার দক্ষিণের কিছু অংশ নিয়ে গঠিত। কনানকে ঐসব ধর্মগ্রন্থে ইহুদিদের বা ইসরায়েলি গোত্রের লোকদের ঈশ্বর কর্তৃক প্রতিজ্ঞাত দেশ হিসেবে বর্ণনা করা হয়েছে এবং ঐসব পৌরাণিক কাহিনী অনুযায়ী ইসরায়েলিরা খ্রিস্টপূর্ব ২য় সহস্রাব্দের শেষদিকে (আজ থেকে ৩ হাজার বছরেরও আগে) কনান বিজয় করে সেখানে প্রাচীন ইসরায়েল দেশ প্রতিষ্ঠা করেছিল। এই ব্যাপারটি আধুনিক রাজনৈতিক সিয়োনবাদ বা জায়নবাদের কেন্দ্রীয় একটি মতবিশ্বাস, যার শেষ পরিণামে আধুনিক ইসরায়েল রাষ্ট্রটির উৎপত্তি ঘটেছে।

তথ্যসূত্র
---------

1. ↑  Population found by adding all the countries' populations (Cyprus, Lebanon, Syria, Jordan, Israel, Palestine and Hatay Province)
2. ↑  *A History of Ancient Israel and Judah* by Miller, James Maxwell, and Hayes, John Haralson (Westminster John Knox, 1986) আইএসবিএন ০-৬৬৪-২১২৬২-X. p.36
3. ↑  Harris, William W. The Levant: a Fractured Mosaic
4. ↑  The Oxford Encyclopedia of Ancient Greece and Rome, Volume 1, p247, "Levant
5. ↑  Egyptian Journal of Geology - Volume 42, Issue 1 - Page 263, 1998

বহিঃসংযোগ
---------
**সুব্রত বাইন** বাংলাদেশের একজন কুখ্যাত অপরাধচক্র নেতা। তাকে সচরাচর 'শীর্ষ সন্ত্রাসী' হিসাবে আখ্যায়িত করা হয়। তার বিরুদ্ধে ঢাকায় কমপক্ষে ৩০টি খুনের মামলা রয়েছে। ২০০৩ পর্যন্ত সুব্রত বাইন ছিল ঢাকার অপরাধ জগতের প্রভাবশালী চক্র সেভেন স্টার গ্রুপের প্রধান। ১৯৯১ খ্রিষ্টাব্দে ঢাকার আগারগাঁও এলাকায় জাসদ ছাত্রলীগ নেতা মুরাদকে হত্যার মধ্য দিয়ে নামকরা সন্ত্রাসী হিসাবে সুব্রত বাইনের অভিষেক হয়। সে যাবজ্জীবন কারাদণ্ডপ্রাপ্ত আসামী।

পলাতক জীবন
----------

২০০১ খ্রিষ্টাব্দে বাংলাদেশের স্বরাষ্ট্রমন্ত্রণালয় যে ২৩ জন শীর্ষ সন্ত্রাসীকে ধরিয়ে দেয়ার জন্য পুরস্কার ঘোষণা করেছিল সুব্রত বাইন তাদের অন্যতম। পুলিশের হাতে আটক হওয়া এড়াতে সে ২০০৩ -এ বাংলাদেশ ছেড়ে ভারতে পালিয়ে যায়।  ভারতে সে স্থায়ীভাবে বসবাস শুরু করে। সে পশিচমবঙ্গে ব্যবসা গড়ে তোলে। জমি কেনে এবং বাড়ী তৈরী করে।

পুলিশ তাকে ২০০৮ খ্রীস্টাব্দের ১১ অক্টোবর তারিখে আটক করলেও সে আদালতে জামিন নিয়ে মুক্ত হয়। আবার ফিরে যায় পলাতক গোপন জীবনে। ২০০৯ খ্রিষ্টাব্দের ২২ সেপ্টেম্বর কলকাতা পুলিশের স্পেশাল টাস্কফোর্সে কর্মকর্তারা পিছু ধাওয়া করলে সুব্রত বাইন নেপাল সীমান্তের কাকরভিটা শহরে ঢুকে পড়ে ও নেপালী পুলিশের হাতে গ্রেপ্তার হয়। তাকে প্রকাশ্যে অশোভন আচরণের দায়ে পূর্ব নেপালের ভাদ্রপুর জেলে রাখা হয়। পরে ঝুমকা কারাগারে নেয়া হয়। ৮ই নভেম্বর ২০১২ তারিখে ঐ কারাগার থেকে ৭৭ ফুট লম্বা সুড়ঙ্গ দিয়ে অন্যান্য ১০ জন কারাবন্দীর সঙ্গে সুব্রত বাইন পালিয়ে যায়। জেল ভেঙ্গে পালানো এই সব অপরাধীরা কারাগারের ভেতর টুপি তৈরির কাজ করতো এবং রাতের অন্ধকারে মাটি কেটে এই সুড়ঙ্গ তৈরি করেছিল। বাঁশ কাটার চাকু দিয়ে মাটি কেটে ২০ ইঞ্চি চওড়া ও ২২ ইঞ্চি উচ্চতার এ সুড়ঙ্গটি তৈরি করা হয়েছিল।

গ্রেপ্তার
---------

সুব্রত বাইন কলকাতা পুলিশের হাতে প্রথম গ্রেপ্তার হয় ২০০৮ খ্রীস্টাব্দের ১১ অক্টোবর তারিখে। পরে আদালত থেকে জামিনে মুক্ত হয়ে সে আবার গোপন জীবনে ফিরে যায়। নেপালের কারাগার থেকে পালিয়ে সে পুনরায় কলকাতায় ফিরে আসে। ২৭ নভেম্বর ২০১২ তারিখ সন্ধ্যায় বাংলাদেশের শীর্ষ সন্ত্রাসী সুব্রত বাইন ভারতের কলকাতায় আইন প্রয়োগকারী সংস্থার হাতে ধরা পড়ে। পশ্চিম বঙ্গ পুলিশ গোয়েন্দা পুলিশ ও পুলিশের স্পেশাল টাস্কফোর্স (এসটিএফ) যৌথ অভিযান চালিয়ে তাকে কলকাতার বহুবাজার এলাকা থেকে গ্রেপ্তার করতে সক্ষম হয়। গ্রেপ্তারের পর তার কাছ থেকে একটি নাইন মিলিমিটার পিস্তল উদ্ধার করা হয়। ভারতে সুব্রত বাইনের বিরূদ্ধে অনুপ্রবেশ ও অস্ত্র রাখার অভিযোগে মামলা রয়েছে।

তথ্যসূত্র
---------

1. 1 2  "শীর্ষ সন্ত্রাসী সুব্রত বাইন কলকাতায় গ্রেপ্তার"। ২০১৫-১১-২৮ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
2. ↑  "সুব্রত বাইন প্রেপ্তার"। ২৮ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১২।
3. ↑  ভারতের কলকাতা পুলিশ জানিয়েছে যে বাংলাদেশের কুখ্যাত সন্ত্রাসী সুব্রত বাইনকে মঙ্গলবার গ্রেপ্তার করা হয়েছে।
4. ↑  "সুব্রত বাইন গ্রেপ্তার"। ২৮ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১২।
5. ↑  "শীর্ষ সন্ত্রাসী সুব্রত বাইন কলকাতায় গ্রেফতার"। ২৯ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১২।
6. ↑  "শীর্ষ সন্ত্রাসী সুব্রত বাইন নেপালের জেল ভেঙে ভারতে"। ১১ মে ২০১৩ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১২।
তুরস্কের আদিয়ামানে আতাতুর্ক বুলেভার্ড
**আদিয়ামান প্রদেশ** (তুর্কি: *Adıyaman ili*, কুর্দি: Parêzgeha Semsûr) তুরস্কের দক্ষিণাঞ্চলের একটি প্রদেশ। ১৯৫৪ সালে  এই প্রদেশটি সৃষ্টি করা হয় এবং এটি আগে মালাতিয়া প্রদেশের একটি অংশ ছিল। আদিয়ামান প্রদেশের আয়তন ৭,৬১৪ বর্গ কিলোমিটার এবং জনসংখ্যা প্রায় ৬৭৭,৫১৮। ১৯৯০ সালে প্রদেশটির জনসংখ্যা ছিল ৫১৩,১৩১। এই প্রদেশের রাজধানী আদিয়ামান।

বহুকাল পূর্বে থেকে এই প্রদেশে জনবসতি স্থাপিত হয়েছিল এবং অনেক সভ্যতা এই অঞ্চলে বসতি স্থাপন করেছিল। একারণে প্রদেশটিতে বেশ কয়েকটি ঐতিহাসিক স্থাপনা রয়েছে যা পর্যটক আকর্ষণ করে। নেমরুদ দায়ি নামে একটি পবিত্র স্থান এখানে রয়েছে এবং এটিই এ অঞ্চলের সবচেয়ে উল্লেখযোগ্য পর্যটন আকর্ষণ। আতাতুর্ক জলাধারের একটি বৃহৎ অংশ এই প্রেদেশ উপস্থিত। সেচ ও কৃষিখাতে বিপুল বিনিয়োগের ফলে এই অঞ্চলের কৃষি উৎপাদন ব্যাপক বৃদ্ধি পেয়েছে। তবে অর্থনৈতিকভাবে আদিয়ামান প্রদেশ তুরস্কের অন্যতম পশ্চাৎপদ প্রদেশ।

জেলা
----

আদিয়ামান প্রদেশ ৯টি জেলায় বিভক্ত:

* আদিয়ামান (প্রাদেশিক রাজধানী)
* বেসনি
* চেলিখান
* গেরগের
* গোলবাসি
* কাহতা
* সামসাত
* সিনজিক
* তুত

তথ্যসূত্র
---------

1. ↑  টেমপ্লেট:Metadata Population Turkish province
2. ↑  "TURKSTAT Corporate"। *data.tuik.gov.tr*। সংগ্রহের তারিখ ২০২৩-০৮-১৪।
3. ↑  "Parêzgeha Semsûrê çûn û hatina bajêr qedexe kir"। *Peyama Kurd* (কুর্দিশ ভাষায়)। ২ এপ্রিল ২০২০। সংগ্রহের তারিখ ২৭ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Adıyaman Tarihi" (তুর্কি ভাষায়)। সংগ্রহের তারিখ ৮ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* আদিয়ামান প্রদেশের সরকারি ওয়েবসাইট
শীর্ষস্থ ভাজক টিস্যুর (বাড়ন্ত ডগা) **টিউনিকা-কর্পাস মডেল** বহিঃস্তরের এপিডার্মাল(L1) এবং সাবএপিডার্মাল (L2) স্তরকে টিউনিকা বলে। ভেতরের L3 স্তরটিকে বলা হয় কর্পাস। L1 ও L2 স্তরের কোষগুলো পার্শ্বীয়ভাবে বিরাজ করে, ফলে স্তরগুলোকে স্বতন্ত্রভাবে আলাদা করা যায়। তবে L3 স্তর অনির্দিষ্টভাবে বিভাজিত হয়।
**ভাজক কলা** হচ্ছে উদ্ভিদদেহে বিরাজমান এক ধরনের কলা বা টিস্যু। ভাজক কলায় অপরিবর্তিত কোষ (**মেরিস্টেম্যাটিক কোষ**) থাকে যেগুলো কোষ বিভাজনে সক্ষম। ভাজক কলার কোষগুলো উদ্ভিদদেহের অন্যান্য যেকোনো টিস্যু বা অঙ্গে রূপান্তরিত হতে পারে। এ কোষগুলো পরিবর্তিত হওয়ার পূর্ব পর্যন্ত বিভাজিত হতে থাকে। তবে পরিবর্তিত হয়ে গেলে এ কোষগুলো বিভাজনের ক্ষমতা হারিয়ে ফেলে।

পরিবর্তিত উদ্ভিদকোষ সাধারণত বিভাজিত হতে পারে না, অথবা অন্য কোনো কোষ সৃষ্টি করতে পারে না। মেরিস্টেম্যাটিক কোষ অপরিবর্তিত কিংবা অসম্পূর্ণভাবে পরিবর্তিত থাকে এবং এ কোষগুলো টটিপটেন্ট ও বিভাজনে সক্ষম। মেরিস্টেম্যাটিক কোষের বিভাজনের ফলে টিস্যুর পরিবর্তন, পরিবর্ধন ও নতুন অঙ্গ সৃষ্টির জন্য প্রয়োজনীয় নতুন কোষ সৃষ্টি হয়। ফলে উদ্ভিদদেহ তৈরির মৌলিক কাঠামো গঠিত হয়। এ কোষগুলো আকারে ছোট। এসব কোষে কোষ গহবর থাকে না, অথবা ছোট কোষ গহবর থাকে। প্রোটোপ্লাজম দ্বারা মেরিস্টেম্যাটিক কোষ পূর্ণ থাকে। এসব কোষে প্লাস্টিড (ক্লোরোপ্লাস্ট অথবা ক্রোমোপ্লাস্ট) অপরিবর্তিত অবস্থায় থাকে, তবে প্লাস্টিডগুলো মূলত অপরিপক্ব রূপে (প্রোপ্লাস্টিড) বিরাজ করে। মেরিস্টেম্যাটিক কোষগুলো আন্তঃকোষীয় ফাঁকা স্থান ছাড়াই খুব ঘন সন্নিবিষ্ট অবস্থায় থাকে। এদের কোষ প্রাচীর মূলত অত্যন্ত পাতলা প্রাথমিক কোষ প্রাচীর।

ভাজক টিস্যুর বৈশিষ্ট্য সমূহ:-

  

কোষগুলো জীবিত অপেক্ষাকৃত ছোট এবং সমব্যাসীয়,,ভাজক টিস্যুর কোষগুলো সর্বদাই বিভাজন ক্ষমতা সম্পন্ন ।ভাজক টিস্যু কোষগুলো সাধারণত আয়তাকার, ডিম্বাকার, পঞ্চভূজাকার হয়ে থাকে। এই কোষগুলো সাধারণত সেলুলোজ নির্মিত পাতলা কোষ প্রাচীর বিশিষ্ট হয়।এছাড়া এই কোষগুলো বিপাকীয় হার অনেক বেশি এবং সর্বদাই সক্রিয় বিপাকীয় অবস্থায় থাকে।অধিকন্তু এর প্লাস্টিক গুলো প্রোপ্লাস্টিড অবস্থায় থাকে এর কোষগুলো আকারের সাধারণত ছোট এবং দৈর্ঘ্য ও প্রস্থ সমান হয়ে থাকে।

ভাজক টিস্যুর কাজঃ-

শীর্ষস্থ ভাজক টিস্যুর কোষ বিভাজনের মাধ্যমে উদ্ভিদের দৈর্ঘ্যে বৃদ্ধি পায়। পার্শ্বীয়  ভাজক টিস্যুর কোষ বিভাজনের ফলে উদ্ভিদের ব্যাস  বৃদ্ধি পায়। এবং এ ধরনের বিভাজনের মাধ্যমে ক্ষতস্থান পূরণ হয়।

তথ্যসূত্র
---------
**রিয়াজ রহমান** একজন বাংলাদেশ জাতীয়তাবাদী দলের রাজনীতিবিদ এবং পররাষ্ট্র প্রতিমন্ত্রী থেকে সাবেক সংসদ সদস্য।

| রিয়াজ রহমান |
| --- |
|  |
| পররাষ্ট্র প্রতিমন্ত্রী মো |
| ব্যক্তিগত বিবরণ |
| রাজনৈতিক দল | বাংলাদেশ জাতীয়তাবাদী দল |

কর্মজীবন
--------

রিয়াজ পাকিস্তানের ফরেন সার্ভিসে দায়িত্ব পালন করেছেন। ১৯ ১৯৭১ সালে বাংলাদেশের মুক্তিযুদ্ধের সময় তিনি পশ্চিম পাকিস্তানে অবস্থান করেছিলেন। তিনি ১৯৭৩ সালে আফগানিস্তান হয়ে পরিবার নিয়ে পাকিস্তান থেকে পালিয়ে যান। আফগানিস্তানে ভারতীয় হাই কমিশনের সহায়তায় তিনি বাংলাদেশে চলে যেতে সক্ষম হন। তিনি বাংলাদেশের বৈদেশিক চাকরিতে যোগদান করেন এবং পররাষ্ট্র মন্ত্রণালয়ের সচিব পদে দায়িত্ব পালন করেন।.. H  তিনি দ্বিতীয় খালেদা মন্ত্রিসভায় পররাষ্ট্র প্রতিমন্ত্রী হিসাবে দায়িত্ব পালন করেছিলেন।   তিনি বাংলাদেশ জাতীয়তাবাদী দলের চেয়ারপারসন এবং প্রাক্তন প্রধানমন্ত্রী খালেদা জিয়ার উপদেষ্টা।

### আক্রমণ

১৪ ই জানুয়ারী, ২০১৫ সালে, রহমানের গাড়িতে হামলা হয়েছিল এবং গুলশানের মোটরসাইকেলে কয়েকজন অজ্ঞাত হামলাকারী তাকে দুবার গুলি করেছিল।  বাংলাদেশ জাতীয়তাবাদী দল পরের বৃহস্পতিবার ধর্মঘট ডেকে এই হামলার জন্য সরকারকে দোষ দেয়।   মার্কিন পররাষ্ট্র দফতর এবং ইউরোপীয় ইউনিয়ন তার উপর আক্রমণের নিন্দা জানিয়েছে এবং দায়ীদের খুঁজে বের করার জন্য সরকারকে তদন্ত করতে বলেছে।

তথ্যসূত্র
---------

1. ↑  "Reaz Rahman on Shehabuddin book"। *archive.thedailystar.net* (ইংরেজি ভাষায়)। The Daily Star। ৪ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৮।
2. ↑  "The Bengali brigadier in Pakistan's army"। *The Daily Star* (ইংরেজি ভাষায়)। ৩ নভেম্বর ২০০৭। সংগ্রহের তারিখ ৪ মার্চ ২০১৮।
3. ↑  "Allow Reaz Rahman to go abroad"। *The Daily Star* (ইংরেজি ভাষায়)। ২৮ সেপ্টেম্বর ২০১০। সংগ্রহের তারিখ ৪ মার্চ ২০১৮।
4. ↑  "FM urges journalists to work together"। *The Daily Star* (ইংরেজি ভাষায়)। ২ জানুয়ারি ২০০৩। সংগ্রহের তারিখ ৪ মার্চ ২০১৮।
**লিথুয়ানিয়ার স্বাধীনতা আইন** বা **১৬ই ফেব্রুয়ারির আইন** [১] (এছাড়াও স্বাধীনতার বিষয়ে লিথুয়ানিয়ান রেজোলিউশন[নোট 1]) লিথুয়ানিয়া কাউন্সিল কর্তৃক ১৯১৮ সালের ১৬ই ফেব্রুয়ারি সালে স্বাক্ষরিত হয়েছিল। আইনটিতে গণতান্ত্রিক নীতি দ্বারা পরিচালিত স্বাধীন লিথুয়ানিয়ার রাষ্ট্রের পুনরুদ্ধার ঘোষণা করা হয়েছিল, সেই সঙ্গে ভিলনিয়াসকে রাজধানী হিসাবে ঘোষণা করা হয়েছিল। আইনটি কাউন্সিলের কুড়ি জন প্রতিনিধি দ্বারা স্বাক্ষরিত হয়েছিল, যার সভাপতি ছিলেন ইয়োনাস বাসানাভিস্যুস। ১৬ই ফেব্রুয়ারির আইনটি ভিলনিয়াস সম্মেলন ও ৮ই জানুয়ারি আইন দ্বারা জারিকৃত একটি সহ ইস্যুতে একাধিক রেজুলেশনের ফলাফল ছিল। আইনটির পথটি দীর্ঘ ও জটিল ছিল কারণ জার্মান সাম্রাজ্য একটি জোট গঠনের জন্য কাউন্সিলের উপর চাপ প্রয়োগ করেছিল। কাউন্সিলকে লিথুয়ানিয়ায় জার্মান সৈন্যের উপস্থিতে জার্মানদের ও লিথুয়ানিয়ান জনগণের দাবির মধ্যে সাবধানে নৈপুণ্য সহকারে পরিচালনা করতে হয়েছিল।

লিথুয়ানিয়ার স্বাধীনতা পুনঃপ্রতিষ্ঠার ঘোষণার তাৎক্ষণিক প্রভাব সীমিত ছিল। আইনটির প্রকাশনা জার্মান কর্তৃপক্ষ দ্বারা নিষিদ্ধ করা হয়েছিল এবং পাঠ্যটি অবৈধভাবে বিতরণ ও মুদ্রিত হয়েছিল। কাউন্সিলের কাজ বাধাগ্রস্ত হয়েছিল এবং জার্মানরা লিথুয়ানিয়ার নিয়ন্ত্রণে ছিল। [২] জার্মানি ১৯১৮ সালের শরত্কালে প্রথম বিশ্বযুদ্ধে হেরে যাওয়ার পরেই পরিস্থিতি পরিবর্তিত হয়। লিথুয়ানিয়ার প্রথম মন্ত্রিসভা ১৯১৮ সালের নভেম্বর মাসে গঠিত হয় এবং লিথুয়ানিয়া কাউন্সিল লিথুয়ানিয়া অঞ্চলের উপর নিয়ন্ত্রণ লাভ করে। স্বাধীন লিথুয়ানিয়া, যদিও এটি শীঘ্রই স্বাধীনতা যুদ্ধের সঙ্গে লড়াই করবে, তা বাস্তবে পরিণত হয়েছিল।

আন্তঃযুদ্ধের সময় ও ১৯৯৯০ সাল থেকে আধুনিক লিথুয়ানিয়ার অস্তিত্বের আইনি ভিত্তি হল ল্যাকোনিক অ্যাক্ট। আইনটি মৌলিক সাংবিধানিক নীতিগুলি প্রণয়ন করেছিল যা লিথুয়ানিয়ার সমস্ত সংবিধান দ্বারা অনুসরণ করা হয়েছিল এবং এখনও রয়েছে। আইনটি নিজেই ১৯৯০ সালে লিথুয়ানিয়ার স্বাধীনতা পুনঃপ্রতিষ্ঠার ভিত্তির একটি মূল উপাদান ছিল। সোভিয়েত ইউনিয়ন থেকে বিচ্ছিন্ন হয়ে লিথুয়ানিয়া জোর দিয়েছিল যে এটি কেবল বিশ্বযুদ্ধের মধ্যে বিদ্যমান স্বাধীন রাষ্ট্রকে পুনঃপ্রতিষ্ঠিত করছে এবং আইনটি কখনই তার আইনি ক্ষমতা হারায়নি। [৬]

তথ্যসূত্র
---------

1. ↑  Vardys, Vytas Stanley; Judith B. Sedaitis (১৯৯৭)। *Lithuania: The Rebel Nation*বিনামূল্যে নিবন্ধন প্রয়োজন। Westview Series on the Post-Soviet Republics। Boulder, CO: Westview Press। পৃষ্ঠা 22–23। আইএসবিএন 0-8133-1839-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**যতীন্দ্রলোচন মিত্র** (১১ এপ্রিল, ১৮৯৫ - ২০ জুন, ১৯৬৮) একজন বাঙালি ব্রিটিশ বিরোধী স্বাধীনতা আন্দোলনকারী বিপ্লবী ও লব্ধপ্রতিষ্ঠ বাস্তুকার, আর্কিটেক্ট। তিনি বিপ্লবী বাঘা যতীনের নেতৃত্বে ইন্দো জার্মান ষড়যন্ত্রে যুক্ত ছিলেন।

বিপ্লবী কার্য
-------------

বিপ্লবী যতীন্দ্রলোচন অল্পবয়েসে স্বাধীনতা আন্দোলনে যোগ দিয়েছিলেন। তিনি প্রমথনাথ মিত্র ও সতীশচন্দ্র বসুর প্রভাবে অনুশীলন সমিতির সদস্য হন। ছাত্রাবস্থায় সশস্ত্র বিপ্লবের মুখপত্র বেআইনি যুগান্তর পত্রিকা পূন:মুদ্রিত করে প্রকাশ করতে থাকেন। বাঘা যতীনের সাথে ১৯১৫ সালের ইন্দো-জার্মান পরিকল্পনায় অংশ নিয়েছিলেন। ১৯১৩ সালে বিপ্লবীরা যে স্বাধীন ভারতের প্রতীক তৈরি করেন তিনিই সেই প্রতীকের উদ্ভাবক। ১৯১৫ সালে তদানীং বি.ই কলেজ বা বেঙ্গল ইঞ্জিনিয়ারিং অ্যান্ড সায়েন্স ইউনিভার্সিটি, শিবপুরে ভর্তি হন। তার পরিচালনায় গোপনে অস্ত্র বানানো ও মেরামতির কারখানা চলতো। সহ বিপ্লবীদের কাছে সেটি লোচন মিস্ত্রীর কারখানা নামে পরিচিত ছিল। তিনি লোচন নামেই সমধিক পরিচিত ছিলেন বিপ্লবীমহলে। রডা কোম্পানীর অস্ত্র লুন্ঠন কেসে দুটি আগ্নেয়াস্ত্র সহ তিনি ধরা পড়ে জেলে যান। পরে তিনি মহাত্মা গাঁধীর অসহযোগ আন্দোলনে যোগ দিয়েছিলেন।

কারাজীবন
--------

মেদিনীপুর জেলে থাকাকালীন কারা কর্তৃপক্ষের দুর্ব্যবহারের প্রতিবাদে ঐতিহাসিক অনশন ধর্মঘটে সামিল হন যতীন্দ্রলোচন। ১৯২০ সালে জেল থেকে বেরিয়ে বিভিন্ন সময় বহুবার তাকে অন্তরীন থাকতে হয়।

তথ্যসূত্র
---------

1. 1 2  সুবোধচন্দ্র সেনগুপ্ত ও অঞ্জলি বসু, প্রথম খন্ড (২০০২)। *সংসদ বাঙালী চরিতাভিধান*। কলকাতা: সাহিত্য সংসদ। পৃষ্ঠা ৪৩৫।
**পাধার নৃত্য** ভারতের গুজরাটের একটি লোক নৃত্য। এটি ভাল অঞ্চলের নল সরোবর নদীর তীরে বসবাসরত পাধার মৎস্যজীবী সম্প্রদায় কর্তৃক সঞ্চালিত হয়। 

নৃত্যশিল্পীরা নাচের সময় হাতে ছোট ছোট লাঠি নিয়ে নৃত্য পরিবেশন করে। তারা নাচের সময় নৌকা চালানোর মত অঙ্গভঙ্গি করে। তারা পানি সম্পর্কিত গান গেয়ে থাকে।

পাধার সম্প্রদায়
----------------

অনেক উপজাতি সম্প্রদায় গুজরাতকে তাদের আবাসস্থল করে তুলেছে এবং পাধার এমন একটি সম্প্রদায় যারা দীর্ঘদিন ধরে গুজরাত রাজ্যে বাস করে। মূলত হিন্দু ধর্মাবলম্বী, পাধার আদিবাসী সম্প্রদায়ের পেশা দ্বারা কৃষিকাজ এবং তারা তফশিলী জাতির মর্যাদা পেয়ে আসছে। তারা দেবী দুর্গার বিভিন্ন রূপকে সম্মান জানায় এবং উপাসনা করে এবং এই নাচটি পাধারের স্থানীয়দের সংস্কৃতি এবং জীবনকে উপস্থাপন করে। নাচটি সমুদ্রগামীদের জন্য একটি আনন্দদায়ক উপস্থাপনা। পশ্চিম আহমেদাবাদে অবস্থিত নল লেকের কাছে বাসকারী মানুষের জীবন প্রতীকীভাবে পাধার নৃত্যের মাধ্যমে উপস্থাপিত হয়েছে। কারও মতে, পাধার সম্প্রদায় সিন্ধু থেকে চলে এসেছে। তাদের উপাসিত অন্যান্য দেবদেবীদের মধ্যে আছে কৃষ্ণ, ভগবান শিব এবং ভগবান রাম। পাধাররা বিভিন্ন রূপে শক্তি দেবীর উপাসনা করার জন্য পরিচিত।
সামুদ্রিক জীবন, সমুদ্রের ঢেউয়ের উত্থান এবং পতন প্রায়শই পাধারদের নৃত্য পরিবেশনার বিষয়বস্তু হিসাবে ব্যবহৃত হয়। পাধার লোকনৃত্য তাদের আনন্দময় মুহূর্ত এবং সজীব সাংস্কৃতিক ঐতিহ্য, অনুভূতি, জলাশয়ের নিত্য ক্রিয়াকলাপ এবং তাদের জীবনযাপনকে সংগীত ও নৃত্যের মাধ্যমে তুলে ধরে।

নাচের সময় নৃত্যশিল্পীরা তাদের হাতে ছোট ছোট লাঠি ধরে নৌকো চালায় এই নৃত্যটি বাজানো হয়। তারা তাদের নাচের সময় জলের সাথে সম্পর্কিত গানগুলি গায়।

তথ্যসূত্র
---------

1. ↑  Guru, Travel (২০১৪-১২-০৫)। "Padhar Dance of Gujarat"। *Beautiful Indian Tourist Spots* (ইংরেজি ভাষায়)। ২০১৯-০৯-০৯ তারিখে মূল থেকে আর্কাইভ করা। সংগ্রহের তারিখ ২০২১-০২-২৮।
2. ↑  "5 popular folk dances from Gujarat"। *Mythical India* (ইংরেজি ভাষায়)। ২০১৬-০২-২১। ২০২০-০২-২৪ তারিখে মূল থেকে আর্কাইভ করা। সংগ্রহের তারিখ ২০২১-০২-২৮।
3. ↑  tourism (২০২০-০৭-২৭)। ""Folk dance origin from Gujarat""। *Tourism Summit & Awards 2020* (ইংরেজি ভাষায়)। সংগ্রহের তারিখ ২০২১-০২-২৮।
4. 1 2  *Dances Of India*। Har-Anand Publications Pvt. Limited। ১ আগস্ট ২০১০। পৃষ্ঠা 52। আইএসবিএন 978-81-241-1337-0।
5. 1 2  Sudarśanasiṃha Majīṭhiyā (১৯৭৩)। *The Gujarat directory, including who's who*। Gujarat Pub. House। পৃষ্ঠা 40–41।
6. ↑  Harkant Shukla (১৯৬৬)। *Folk Dances of Gujarat*। Directorate of Information and Tourism। পৃষ্ঠা 19।
7. ↑  "Padhar Dance of Gujarat"। ৯ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০২১।
**বৃতা নৃত্য** হল ভারতের পশ্চিমবঙ্গের একটি ঐতিহ্যবাহী লোকনৃত্য। গ্রামীণ এলাকার মহিলারা তাদের সন্তানদের আশীর্বাদ করার জন্য এবং চিকেন পক্সের মতো সংক্রামক রোগ থেকে পুনরুদ্ধারে সাহায্য করার জন্য দেবতাকে তুষ্ট করতে ও দেবতার কাছে প্রার্থনা জানাতে এই নৃত্য পরিবেশন করেন। দেবতার কাছে কৃতজ্ঞতা প্রকাশ করার হেতু ও দেবতাকে মনের আর্জি জানানোর জন্য এই নৃত্য করা হয়। মহিলারা তাদের ইচ্ছা প্রকট করতে এবং ইচ্ছাপূরন হয়ে যাওয়ার পর উভয় সময়েই মন্দির চত্বরে এই লোকনৃত্য পরিবেশিত করে দেবতাকে উৎসর্গ করেন।  

পশ্চিমবঙ্গের ভূমি তার উৎসব, সংস্কৃতি এবং শিল্পের জন্য বিখ্যাত। সংগীত ও নৃত্যর সাথে প্রাচীনকাল থেকে বাঙালীদের সুগভীর যোগ। এই রাজ্যের বিভিন্ন অঞ্চলে বিভিন্ন ধরণের লোকসংগীত ও নৃত্য প্রচলিত রয়েছে। তাদের মধ্যে বিশেষভাবে উল্লেখযোগ্য এই বৃতা নৃত্য। বাঙালি সংস্কৃতিতে বৃতা কেবল একটি সাধারণ নৃত্য নয়, এটিকে সর্বশক্তিমান ইশ্বরের প্রতি ভক্তের কৃতজ্ঞতায় পূর্ণ ভক্তি ও ভালোবাসার প্রতীক হিসাবে গন্য করা হয়। এর ধার্মিক গুরুত্ব অপরিসীম।

সাধারণত রাজ্যের বন্ধ্যা মহিলারা এই নৃত্যের মাধ্যমে দেবতাদের আশীর্বাদ প্রার্থনা করে যাতে তাদের সন্তান প্রাপ্তির ইচ্ছা পূরণ হয়। তাদের ইচ্ছাপূরন হওয়ার পরে মহিলারা আবার মন্দির প্রাঙ্গনে নাচ করে কৃতজ্ঞতা প্রকাশ করেন এবং দেবতাকে তার আশীর্বাদের জন্য ধন্যবাদ জানান। স্মল পক্স বা চিকেন পক্সের মতো প্রাণঘাতী সংকট বা ছোঁয়াচে রোগ থেকে পুনরুদ্ধারের জন্যও এই নৃত্য পরিবেশন করা হয়। গ্রামবাংলায় এখনও এই নাচের প্রচলন রয়েছে।

তথ্যসূত্র
---------

1. ↑  "music and Dance - Egiye Bangla"। *wb.gov.in*। সংগ্রহের তারিখ ২০২০-১০-২৫।
2. ↑  "Folk Dances of East India"। *www.culturalindia.net* (ইংরেজি ভাষায়)। সংগ্রহের তারিখ ২০২০-১০-২৫।
3. 1 2 3  "Brita Dance"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ব্লো-ব্জাং-গ্নাস-ব্র্তান-ব্র্ত্সোন-'গ্রুস** (ওয়াইলি: *blo bzang gnas brtan brtson 'grus*) (১৬৯৬-১৭৫৪) তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহার (তিব্বতি: བླ་བྲང་བཀྲ་ཤིས་འཁྱིལ་, ওয়াইলি: *bla-brang bkra-shis-'khyil*) সপ্তম প্রধান ছিলেন।

সংক্ষিপ্ত জীবনী
---------------

ব্লো-ব্জাং-গ্নাস-ব্র্তান-ব্র্ত্সোন-'গ্রুস ১৬৯৬ খ্রিষ্টাব্দে এক মঙ্গোল যাযাবর পরিবারে জন্মগ্রহণ করেন। তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে প্রথম 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*) ঙ্গাগ-দ্বাং-ব্রত্সোন-'গ্রুস (ওয়াইলি: *ngag dbang brtson 'grus*) নামক ঐ বিহারের প্রতিষ্ঠাতার নিকট শিক্ষলাভ করেন। পরবর্তীকালে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভ করেন। ১৭৫৩ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের সপ্তম প্রধান হিসেবে অধিষ্ঠিত হন এবং এক বছর এই পদে থাকেন।

তথ্যসূত্র
---------

1. ↑  Dorje, Sonam (2011-04)। "Lobzang Neten Tsondru"। *The Treasury of Lives: Biographies of Himalayan Religious Masters*। সংগ্রহের তারিখ 2014-07-16।  এখানে তারিখের মান পরীক্ষা করুন: `|তারিখ=` (সাহায্য)
**গ্র্যান্ড হোটেল ইয়েরেভান** (আর্মেনীয়:  Գրանդ Հոթել Երևան), একটি ৫-তারকা হোটেল। এটি আর্মেনিয়ার রাজধানী ইয়েরেভানে কেনট্রন জেলায় অবস্থিত। সোভিয়েত যুগে, রাষ্ট্রীয় মালিকানাধীন সংস্থার হিসাবে এটি ১৯২৬ সালে খোলা হয়েছিল। এটি আধুনিক আর্মেনিয়ার প্রাচীনতম হোটেলগুলির মধ্যে একটি এবং ইয়েরেভানের প্রাচীনতম কার্যকরী হোটেল। এটি ১৪ এভিভেন স্ট্রিটে অবস্থিত, আর্মেনিয়ার শিল্পী ইউনিয়নের সংলগ্নে।

ইতিহাস
------

সোভিয়েত যুগে, রাষ্ট্রীয় মালিকানাধীন সংস্থার হিসাবে এটি ১৯২৬ সালে খোলা হয়েছিল এবং এর স্থপতি নিকোলাই বুনিশিহান নকশাটির উপর ভিত্তি করে তৈরি করা হয়েছিল। এটি "ইনট্যুরিস্ট হোটেল" নামে পরিচিত ছিল, নামকরণ করা হয়েছিল ইনট্যুরিস্ট এজেন্সি, যা ছিল সোভিয়েত ইউনিয়নের হোটেল ও পর্যটন নিয়ন্ত্রণ সংস্থা। সুতরাং, ইয়েরেভান হোটেল সোভিয়েত আর্মেনিয়াতে খোলা প্রথম হোটেল হয়ে উঠেছিল।

১৯৩০ সালের মাঝামাঝি সময়ে, হোটেলটি শহরের বুদ্ধিজীবীদের নিয়মিত বৈঠক স্থান উঠেছিল যার মধ্যে রয়েছেন ইয়েঘিশে চ্যারেন্টস, ইয়েরভান্ড কোচার এবং ভাহরাম পেপাজিহান।

১৯৫৯ সালে, ইনট্যুরিস্ট এজেন্সি প্রজাতন্ত্র স্কয়ারে নতুন খোলা আর্মেনিয়ার হোটেলে স্থানান্তরিত হয় এবং ইনট্যুরিস্ট হোটেলটি "ইয়েরেভান হোটেল" নামে পরিচিতি লাভ করেছিল।

ইউএসএসআর এর পতনের পর, ইয়েরেভান হোটেলটি ইতালীয় কোম্পানী রেঙ্কো এস.পি.এ দ্বারা অর্জিত হয়েছিল, এবং একটি প্রধান সংস্কারের পর ১৯৯৯ সালে "গোল্ডেন টিউলিপ হোটেল ইয়েরেভান" ৪-তারকা হিসেবে পুনরায় খোলা হয়, এটি গ্রূপ দ্য লুভের দ্বারা পরিচালিত হয়েছিল। ২০০৯ সালে, একটি প্রধান সংস্কারের পর, হোটেলটি একটি ৫-তারকা হোটেলে আপগ্রেড করা হয়েছিল ২০১৬ সালের শেষ পর্যন্ত রয়্যাল টিউলিপ গ্র্যান্ড হোটেল ইয়েরেভান নামে পরিচিত ছিল। 

বর্তমানে ২০১৭ সালের শুরুর দিকে গ্র্যান্ড হোটেল ইয়েরেভান, বিশ্বব্যাপী ছোট বিলাসবহুল হোটেলের দ্বারা পরিচালিত।

বৈশিষ্ট্য
---------

হোটেলের ছাদে একটি বহিরঙ্গন সুইমিং পুল, একটি স্বাস্থ্য এবং স্পা সেন্টার, ইতালীয় "রসনি রেস্তোরাঁ", "ডল্স ভিটা" মদখানা, "শীতকালীন গার্ডেন" ক্যাফ, এবং "জঞ্জিবার" বহিরঙ্গন মদখানা আছে, এবং 
চারটি সম্মেলন হল ঘরও আছে।

গ্র্যান্ড হোটেল ইয়েরেভান নিয়মিত ভাবে গোল্ডেন এপ্রিকট ইয়েরেভান ইন্টারন্যাশনাল ফিল্ম ফেস্টিভালের অনুষ্ঠানগুলি পরিচালনা করে থাকে। রিপাবলিক স্কয়ারের আন্ডারগ্রাউন্ড স্টেশন এর মাধ্যমে হোটেলটি পৌঁছানো যায়।

তথ্যসূত্র
---------

1. ↑  "Grand Hotel Yerevan"। ১৩ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৮।
2. ↑  Grand Hotel Yerevan history
3. ↑  «Երեւան» հյուրանոց` կենդանի պատմություն
4. ↑  "Golden Tulip Hotel in Yerevan"। ২১ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৮।
5. ↑  "Grand Hotel Yerevan, member of the Small Luxury Hotels of the World"। ২০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০১৮।
***জয়শ্রী রায়*** একজন বাঙালি অভিনেত্রী যিনি বিশ্বনন্দিত চলচ্চিত্রকার সত্যজিত রায়ের মাধ্যমে চলচ্চিত্রে আসেন। ১৯৬৮ সালে তিনি মিস ক্যালকাটা উপাধি লাভ করেন।

কলকাতার জীবন
------------

জয়শ্রীর জন্ম ১৯৫২ সালে কলকাতায়। পড়েছেন সাউথ পয়েন্ট স্কুলে। ১৯৬৮ সালে মিস ক্যালকাটা উপাধি লাভ করেন। সত্যজিত রায়ের প্রতিদ্বন্দ্বী চলচ্চিত্রের মাধ্যমে বড় পর্দায় কাজ শুরু করেন। 'প্রতিদ্বন্দ্বী' মুক্তি পায় ১৯৭০ সালে। উত্তমকুমারের সাথে তার অভিনীত চলচ্চিত্র ‘অসাধারণ’ ১৯৭৬ সালে মুক্তি পায়।

বাংলাদেশের চলচ্চিত্রে
---------------------

*জয়শ্রী রায়* ‘সূর্য কন্যা’ নামের ছবিতে অভিনয়ের জন্য তিনি বাংলাদেশে আসেন এবং পরে পরিচালক আলমগীর কবিরকে বিয়ে করে এদেশে থেকে যান। এবং বিয়ের পরে **জয়শ্রী কবির** নামে পরিচিতি লাভ করেন। সত্তর দশকের মাঝামাঝি থেকে তিনি এদেশের চলচ্চিত্রে অভিনয় করতে আসেন। তারপর প্রায় একযুগের মতো তিনি এদেশের চলচ্চিত্রে অভিনয় করেন। তিনি সুনির্বাচিত কিছু ছবিতে অভিনয় করেছেন। গড়পড়তা বাণিজ্যিক ছবিতে তিনি অভিনয় করেন নি, তাই খুব বড় তারকা হওয়া সম্ভব হয়নি তার। আলমগীর কবিরের সাথে বিবাহ বিচ্ছেদের পর তিনি কলকাতাতে পাড়ি জমান। আলমগীর কবির ১৯৮৯ সালের ২০ জানুয়ারি মৃত্যুবরণ করেন ।তারপর একমাত্র সন্তান লেনিন সৌরভ কবিরকে নিয়ে জয়শ্রী রায় চলে যান লন্ডনে। লন্ডনের সিটি কলেজে ইংরেজি বিষয়ে শিক্ষাদান করছেন তিনি প্রায় এক যুগেরও বেশি। ১৩ই ফেব্রুয়ারি ২০১১ জয়শ্রী কবির বলেন, "আমি বাংলাদেশে আসতে চাই। চলচ্চিত্রে ভালো প্রস্তাব পেলে অভিনয় করতে আপত্তি নেই। শিগগিরই বাংলাদেশে আসব।" লন্ডনের রেইনবো ফিল্ম ফেস্টিভ্যালের একজন সম্মানিত সদস্য ও গুণী বিচারক হিসেবেও কাজ করেছেন তিনি। বাংলাদেশে জনপ্রিয় জুটি ছিল জয়শ্রী-বুলবুল। ‘সূর্যকন্যা’ ছবিতে প্রথম নায়ক হিসেবে বুলবুল আহমেদের সাথে অভিনয় করেন তিনি। এই নায়কের সঙ্গে পরে ‘সীমানা পেরিয়ে’, ‘মোহনা’, ‘পুরস্কার’, ‘রুপালি সৈকতে’ সিনেমাগুলোতে জুটি বাঁধেন। বাংলাদেশের সেরা ১০ চলচ্চিত্রের তালিকায় স্থান পেয়েছে এই জুটি অভিনীত দুটি ছবি। একটি ‘রুপালি সৈকতে’ আরেকটি ‘সীমানা পেরিয়ে’।

সম্মাননা
--------

তিনি ১৯৭৫ সালে বাচসাস পুরস্কার লাভ করেন ‘সূর্য কন্যা’ ছবিতে অভিনয় করে।

উল্লেখযোগ্য সিনেমা
------------------

* *প্রতিদ্বন্দ্বী* - (১৯৭০)
* *সূর্য কন্যা* - (১৯৭৫)
* *সীমানা পেরিয়ে* - (১৯৭৭)
* *মিস ক্যালকাটা*
* *রূপালী সৈকতে* - (১৯৭৯)
* *পুরস্কার*
* *মোহনা* - (১৯৮২)
* *শহর থেকে দূরে*
* *দেনা পাওনা*
* *নালিশ*

তথ্যসূত্র
---------

1. 1 2  মোমিন রহমান,নবীন হোসেন (১৯৯৮)। *বাংলাদেশের চলচ্চিত্রে তারকা নায়িকাঃ পপি থেকে পপি*। ঢাকা: অন্যদিন ,ঈদ সংখ্যা ১৯৯৮। পৃষ্ঠা ৩৫২।
2. ↑  কান ক্ল্যাসিকসে সত্যজিৎ রায়ের 'প্রতিদ্বন্দ্বী', সমকাল, ৯ মে ২০২২
3. ↑  জয়শ্রী কবির কেন ঢাকা ছেড়েছিলেন, বাংলাদেশ প্রতিদিন, ১৮ জুন ২০২০
4. ↑  "সংরক্ষণাগারভুক্ত অনুলিপি"। ৩০ মে ২০১১ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।
5. ↑  জয়শ্রী কবির কেন ঢাকা ছেড়েছিলেন, বাংলাদেশ প্রতিদিন, ১৮ জুন ২০২০
6. ↑  মঈনুদ্দীন, অভি (১৪ ফেব্রুয়ারি ২০১১)। "আবারও এদেশের ছবিতে কাজ করতে চান জয়শ্রী কবির"। *দৈনিক করতোয়া*। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।
7. ↑  "বাংলাদেশে আসছেন জয়শ্রী কবির"। *দৈনিক সমকাল*। ১৪ ফেব্রুয়ারি ২০১১। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১১।
8. ↑  জয়শ্রী কবির কেন ঢাকা ছেড়েছিলেন, বাংলাদেশ প্রতিদিন, ১৮ জুন ২০২০

বহিঃসংযোগ
---------

* ইন্টারনেট মুভি ডেটাবেজে জয়শ্রী রায় (ইংরেজি)
* জয়শ্রী কবির  ওয়েব্যাক মেশিনে আর্কাইভকৃত ৮ মার্চ ২০১৬ তারিখে — রটেন টম্যাটোস
*
**দেবর্ষি** (সংস্কৃত: देवर्षि) অর্থ 'আকাশীয় ঋষি'; এটি ঋষিদের চারটি শ্রেণির একটি, অন্য তিনটি হচ্ছে – ব্রহ্মর্ষি,  রাজর্ষি ও মহর্ষি। রাজর্ষিগণ ছিলেন সেই ক্ষত্রিয় রাজা যারা ঋষির মর্যাদা লাভ করেছিলেন; ঋষি ও ব্রহ্মর্ষির মধ্যে পার্থক্য ছিল তপস্যা ও সিদ্ধির মাত্রা এবং তাদের জীবনকাল। মহর্ষিগণ হলেন ঋষিশ্রেষ্ঠ।

সাহিত্য
-------

বায়ুপুরাণ অনুসারে, ঋষি শব্দটির মূল ঋষ, যা গতি (জ্ঞান), শ্রবণসত্য ও তপস্যা অর্থে ব্যবহৃত হয় এবং দেবর্ষির চিহ্ন দেয়। এটি বলে যে স্বর্গীয় অঞ্চলে বসবাসকারী দ্রষ্টাদের আশীর্বাদ করা দেবর্ষি হিসাবে পরিচিত হওয়া উচিত এবং এছাড়াও যারা অতীত, বর্তমান ও ভবিষ্যতের জ্ঞান ও সত্যের কঠোর আনুগত্য দ্বারা আলাদা; তারা মন্ত্রের উদ্ঘাটক এবং তাদের সিদ্ধির (অলৌকিক ক্ষমতা) গুণে সর্বত্র অবাধ প্রবেশাধিকার রয়েছে। একই পাঠ্যের আগে বলা হয়েছে যে ধর্মের দুই পুত্র, নর ও নারায়ণ; ক্রতুর ছেলেরা, সম্মিলিতভাবে বলখিল্যা নামে পরিচিত; কর্দমা, পুলহ এর পুত্র; পর্বত, নারদ ও কশ্যপের দুই  পুত্র, অসীত ও বতসর - কে দেবর্ষি বলা হয়, কারণ তারা এমনকি মহাকাশীয়দের উপর নিয়ন্ত্রণ করতে পারে।

> 
> *देवर्षी धर्मपुत्रौ तु नरनारायणावुभौ।*  
> 
> *वालखिल्याः क्रतोः पुत्राः कर्दमः पुलहस्य तु।।*  
> 
> *पर्वतो नारदश्चैव कश्यपस्यात्मजावुभौ।*  
> 
> *ऋषन्ति देवान् यस्मात्ते तस्माद्देवर्षयः स्मृताः।।*
> 
> 
>

আরও দেখুন
---------

* রাজর্ষি
* মহর্ষি
* ব্রহ্মর্ষি

তথ্যসূত্র
---------

1. ↑  *The Practical Sanskrit-English Dictionary*। Digital Dictionaries of South Asia। পৃষ্ঠা 492। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
2. ↑  Shrikant Prasoon (৩ সেপ্টেম্বর ২০০৯)। *Rishis & Rishikas*। Pustak Mahal। আইএসবিএন 978-8122310726। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "মহর্ষি শব্দের অর্থ | মহর্ষি সমার্থক শব্দ at English-bangla.com"। *www.english-bangla.com* (ইংরেজি ভাষায়)। সংগ্রহের তারিখ ২০২২-০৭-১৬।
4. ↑  Vāyu Purāņa, LXI.79-92
5. ↑  Jayadayal Goyandka (২০১০)। *Srimadbhagavadgita Tattvavivecani*। Gita Press। পৃষ্ঠা 454,455। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মিখাইলো পেত্রোভিচ মুদ্রিক** (ইউক্রেনীয়: Михайло Петрович Мудрик; জন্ম: ৫ জানুয়ারি ২০০১; **মিখাইলো মুদ্রিক** নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইউক্রেন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।

২০১৬ সালে, মুদ্রিক ইউক্রেন অনূর্ধ্ব-১৬ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত ইউক্রেনের বয়সভিত্তিক দলের হয়ে খেলার পর, তিনি ২০২২ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।

প্রারম্ভিক জীবন
---------------

মিখাইলো পেত্রোভিচ মুদ্রিক ২০০১ সালের ৫ই জানুয়ারি তারিখে ইউক্রেনের ক্রাসনোহরাদে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

মুদ্রিক ইউক্রেন অনূর্ধ্ব-১৬, ইউক্রেন অনূর্ধ্ব-১৭, ইউক্রেন অনূর্ধ্ব-১৯ এবং ইউক্রেন অনূর্ধ্ব-২১ দলের হয়ে খেলার মাধ্যমে ইউক্রেনের প্রতিনিধিত্ব করেছেন। ২০১৬ সালে তিনি ইউক্রেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইউক্রেনের বয়সভিত্তিক দলের হয়ে তিনি প্রায় ৬ বছরে ৪৪ ম্যাচে অংশগ্রহণ করে ১৪টি গোল করেছেন।

পরিসংখ্যান
----------

### আন্তর্জাতিক

*১৬ জানুয়ারি ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ইউক্রেন | ২০২২ | ৮ | ০ |
| সর্বমোট | ৮ | ০ |

তথ্যসূত্র
---------

1. ↑  "Men – Team – Chelsea Football Club" [পুরুষ – দল – চেলসি ফুটবল ক্লাব]। *chelseafc.com* (ইংরেজি ভাষায়)। চেলসি ফুটবল ক্লাব। ১৫ জুন ২০২২। ১৬ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২৩।
2. ↑  "Chelsea FC Squad Information 2022/2023" [চেলসি ফুটবল ক্লাবের দলের তথ্য ২০২২/২৩]। *premierleague.com* (ইংরেজি ভাষায়)। প্রিমিয়ার লিগ। ৮ জুলাই ২০১৬। ১৬ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০২৩।

বহিঃসংযোগ
---------


উইকিমিডিয়া কমন্সে **মিখাইলো মুদ্রিক** সংক্রান্ত মিডিয়া রয়েছে।

* মিখাইলো মুদ্রিক – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে মিখাইলো মুদ্রিক (ইংরেজি) উইকিউপাত্তে এটি সম্পাদনা করুন
* সকারবেসে মিখাইলো মুদ্রিক (ইংরেজি) উইকিউপাত্তে এটি সম্পাদনা করুন
* বিডিফুটবলে মিখাইলো মুদ্রিক (ইংরেজি) উইকিউপাত্তে এটি সম্পাদনা করুন
* ইইউ-ফুটবলে মিখাইলো মুদ্রিক (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মিখাইলো মুদ্রিক (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মিখাইলো মুদ্রিক (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে মিখাইলো মুদ্রিক (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মিখাইলো মুদ্রিক (ইংরেজি) উইকিউপাত্তে এটি সম্পাদনা করুন
**দক্ষিণ এশীয় আঞ্চলিক ট্রেড ইউনিয়ন পরিষদ (এসএআরটিইউসি)** হলো দক্ষিণ এশিয়ার জাতীয় ট্রেড ইউনিয়ন কেন্দ্রগুলোর একটি ফেডারেশন। এসএআরটিইউসি এর লক্ষ্য হল এর সদস্য দেশগুলোতে শ্রমিকদের অধিকারসমূহ তুলে ধরা।

ইতিহাস
------

১৯৮৮ সালের জানুয়ারিতে দক্ষিণ এশীয় আঞ্চলিক সহযোগিতা সংস্থা (সার্ক)-এর সদস্য দেশ- আফগানিস্তান, বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলঙ্কায় ইন্টারন্যাশনাল কনফেডারেশন অফ ফ্রি ট্রেড ইউনিয়ন (বর্তমানে আইটিইউসি)-এর সদস্য সংগঠনগুলোকে নিয়ে দক্ষিণ এশীয় আঞ্চলিক ট্রেড ইউনিয়ন পরিষদ গঠিত হয়। ভারতীয় ট্রেড ইউনিয়ন কেন্দ্র ইন্ডিয়ান ন্যাশনাল ট্রেড ইউনিয়ন কংগ্রেস এবং হিন্দ মজদুর সভা, এসএআরটিইউসি-এর প্রতিষ্ঠাতা সদস্য ছিল।

নজরুল ইসলাম খান (বাংলাদেশ মেটাল ওয়ার্কার্স ফেডারেশনের তৎকালীন সভাপতি) ২০০৩ সালে এসএআরটিইউসি-এর সাধারণ সম্পাদক ছিলেন।

নেতৃত্ব
-------

### সাধারণ সম্পাদকগণ

১৯৮৮: জামশেদপুর গোপেশ্বর
১৯৯৮: নজরুল ইসলাম খান
লক্ষ্মণ বসনেত
### সভাপতিগণ

১৯৮৮: সাভুমিয়ামূর্তি থন্ডামান
জি সঞ্জীব রেড্ডি

তথ্যসূত্র
---------

1. ↑  International Confederation of Free Trade Unions. *The Spread of Bilateral and Regional Trade Agreements.* June 2004.  ওয়েব্যাক মেশিনে আর্কাইভকৃত ২০০৬-১২-০৮ তারিখে
2. ↑  Pijush Chakraborty. "Trade Union Training on Information Technology." Hind Mazdoor Sabha. Turin/Vienna: February 19, 2001–March 16, 2001.[*স্থায়ীভাবে অকার্যকর সংযোগ*]
3. ↑  "Shipbreaking Guidelines Charting New Waters." *ILO News.* October 15, 2003.
**নিকোটিন প্রতিস্থাপন থেরাপি** (Nicotine replacement therepy বা সংক্ষেপে এনআরটি (NRT)) হল তামাক ব্যতীত অন্য উপায়ে নিকোটিন গ্রহণের মাধ্যমে তামাক সেবনের ব্যাধিতে আক্রান্ত ব্যক্তিদের চিকিৎসা করার জন্য একটি চিকিৎসাগতভাবে অনুমোদিত উপায়। এটি ধূমপান ত্যাগ বা তামাক চর্বণ বন্ধ করতে সহায়তা করার জন্য ব্যবহৃত হয়। এটি তামাক ধূমপান ত্যাগ করার সম্ভাবনা প্রায় ৫৫% বৃদ্ধি করে। প্রায়শই এটি অন্যান্য আচরণগত কৌশলগুলির সাথে ব্যবহার করা হয়। আলসারেটিভ কোলাইটিসের চিকিৎসার জন্যও NRT ব্যবহার করা হয়ে থাকে। এনআরটি-র প্রকারের মধ্যে রয়েছে এ্যাডহেসিভ প্যাচ, চুইংগাম, লজেন্স, নাজাল স্প্রে এবং ইনহেলার। এক সময়ে একাধিক ধরনের NRT ব্যবহার কার্যকারিতা বাড়াতে পারে।

আরও দেখুন
---------

* নিকোটিন পলাক্রিলেক্স
* নিকোটিন গাম
* নিকোটিন প্যাচ
* নিকোটিন লজেন্স
* নিকোরেট
* ডোপামিন ডিটক্স

তথ্যসূত্র
---------

1. ↑  Jain R, Majumder P, Gupta T (২০১৩)। "Pharmacological intervention of nicotine dependence"। *BioMed Research International*। **2013**: 278392। ডিওআই:10.1155/2013/278392 অবাধে প্রবেশযোগ্য। পিএমআইডি 24490153। পিএমসি 3891736 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Smith KD, Scott MA, Ketterman E, Smith PO (এপ্রিল ২০০৫)। "Clinical inquiries. What interventions can help patients stop using chewing tobacco?"। *The Journal of Family Practice*। **54** (4): 368–9। পিএমআইডি 15833231। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ইন্টারন্যাশনাল জুট স্টাডি গ্রুপ** (**আইজেএসজি**) হল আন্তঃসরকারি সংস্থা যা পাট, কেনফ এবং ফাইবার সম্পর্কিত আন্তর্জাতিক পণ্য বোর্ড হিসাবে কাজ করে। এটি আইজেএসজি বাণিজ্য ও উন্নয়ন বিষয়ক জাতিসংঘ সম্মেলনের একটি সংস্থা হিসেবে কাজ করে। এর মূল উদ্দেশ্য পাট ও কেনাফের আন্তর্জাতিক বাণিজ্যে স্বচ্ছতা নিশ্চিত করা।

আইজেএসজি গঠনের জন্য ২০০০ এবং ২০০১ সালে জেনেভায় আলোচনা করা হয়েছিল এবং আন্তর্জাতিক পাট স্টাডি গ্রুপের শর্তাবলী প্রতিষ্ঠার চুক্তি নামে পরিচিত একটি বহুপাক্ষিক চুক্তিতে সম্মত হয়েছিল। আইজেএসজি আন্তর্জাতিক পাট সংস্থাকে প্রতিস্থাপন করার উদ্দেশ্যে ছিল, যেটির অস্তিত্ব বন্ধ হয়ে গিয়েছিল। চুক্তিটি বাংলাদেশ, ইউরোপীয় ইউনিয়ন, ভারত এবং সুইজারল্যান্ড দ্বারা অনুসমর্থিত হয় এবং আইজেএসজি ২৭ এপ্রিল ২০০২ তারিখে ঢাকা, বাংলাদেশের সদর দপ্তর সহ অস্তিত্ব লাভ করে।

সুইজারল্যান্ড সেপ্টেম্বর ২০০২ সালে আইজেএসজি থেকে নিজেদের প্রত্যাহার করে। বিশ্বের রাজ্যগুলির পাট বাণিজ্যের প্রায় ৬০ শতাংশের জন্য আইজেএসজি নিয়ন্ত্রণ করে।

তথ্যসূত্র
---------

বহিঃসংযোগ
---------

* ইন্টারন্যাশনাল জুট স্টাডি গ্রুপ  ওয়েব্যাক মেশিনে আর্কাইভকৃত ৫ জুলাই ২০২০ তারিখে
**রানার** হচ্ছে ক্রিকেট খেলায় কোন দলের এমন সদস্য যে আহত ব্যাটসম্যানের পরিবর্তে উইকেটের মধ্যে দৌড়িয়ে রান সংগ্রহ করে। নিয়মটি ক্রিকেটের ২৫নং আইনের আওতায় এসেছে।  যখন কোনও ইনিংসে রানার ব্যবহার করা হয়, তখন ব্যাটসম্যান পজিশনে দাঁড়িয়ে স্বাভাবিক শট খেলে কিন্তু রান সংগ্রহের জন্য উইকেটের মাঝে দৌড়ায় না; বরং রানার তার হয়ে রান করে। বর্তমানে আন্তর্জাতিক ক্রিকেটে রানার ব্যবহার করা অবৈধ।

অবস্থান
-------

স্ট্রাইক চলাকালে রানার সাধারণত আহত ব্যাটসম্যানের ক্রিজে থাকে, তবে আম্পায়ারের বিবেচনার ভিত্তিতে পিচ থেকে দূরেও অবস্থান নিতে পারে; সাধারণত একজন রানার খেলায় ব্যবহৃত পিচের সমান্তরালে অবস্থান নেয়। আহত ব্যাটসম্যান যখন স্ট্রাইক বন্ধ করে দেয়, তখন সে স্কয়ার লেগ আম্পায়ারের কাছে (বোলারের শেষের দিকে নয়) অবস্থান নেয় এবং নিয়মিত খেলায় রানার বোলারের উইকেটের পাশে দাঁড়িয়ে থাকে।

শর্ত
----

কোনন ব্যাটসম্যান কেবল তখনই একজন রানার ব্যবহার করতে পারবেন; যখন–

* যদি দুজন আম্পায়ার ঐকমত্যে পৌছান যে, ম্যাচ চলাকালীন ওই আহত ব্যাটসম্যান আর ভালোভাবে দৌড়াতে সক্ষম নয়।
* রানার অবশ্যই ব্যাটিং দলের সদস্য হতে হবে (একাদশে থাকতে হবে)। অর্থাৎ দলের দ্বাদশ খেলোয়াড় কখনোই রানার হতে পারবে না।

সম্ভব হলে রানারকে অবশ্যই সেই ইনিংসে আগে ব্যাট করে আউট হতে হবে। রানারের একমাত্র কাজ হচ্ছে উইকেটের মাঝে আহত খেলোয়াড়ের বদলে দৌড়ানো। রানারকে অবশ্যই যে ব্যাটসম্যানের হয়ে মাঠে নেমেছে, ব্যাট সহ সেই ব্যাটসম্যানের ব্যবহৃত সকল উপকরন ধারণ করতে হয়।

আউট
---

আহত ব্যাটসম্যান বা তার রানারের যেকোন একজনও যদি খেলা চলাকালে পপিং ক্রিজের বাইরে থাকে এবং ঐ মুহূর্তে যদি ফিল্ডাররা বল দিয়ে উইকেট ভেঙ্গে দেয়; তাহলে আহত ব্যাটসম্যান রান আউট কিংবা *স্টাম্পড আউট* হবেন। একজন রানার *অবস্ট্রাক্টিং দ্য ফিল্ড* সহ অন্যান্য আইনেরও অধীন।

আন্তর্জাতিক ক্রিকেট
-------------------

২০১১ সাল পর্যন্ত আন্তর্জাতিক ক্রিকেটে রানারের ব্যবহার বৈধ থাকলেও, ২০১১ সালের জুনে আইসিসির এক ঘোষণার ফলে ১ অক্টোবর থেকে আন্তর্জাতিক ক্রিকেটে রানার প্রথাটি বাতিল হয়ে যায়।

তথ্যসূত্র
---------

1. ↑  "Law 25 – Batsman's Innings; Runners"। MCC। সংগ্রহের তারিখ ২৯ সেপ্টেম্বর ২০১৭।
2. ↑  "ICC Test Match Playing Conditions" (পিডিএফ)। *ICC*। ১ সেপ্টেম্বর ২০১৯। ৩ সেপ্টেম্বর ২০১৯ তারিখে মূল (পিডিএফ) থেকে আর্কাইভ করা।
3. ↑  "Runners abolished, ODI and run-out laws tweaked"। ESPNcricinfo। ২৭ জুন ২০১১। সংগ্রহের তারিখ ২০১১-০৭-২৫।